เรื่องร้องเรียน: ได้รับความเดือดร้อนเป็นอย่างมากครับเนื่องจากมีร้านข้าวมันไก่และร้านขายของที่ตั้งเป็นโครงเหล็กบริเวณพื้นที่สาธารณะมาตั้งบริเวณนี้เป็นเวลานานแล้วครับพอเข้าไปสอบถามทางร้านแจ้งว่ามีการจ่ายเงินให้กับทางเจ้าหน้าที่ของภาครัฐและสำนักงานเขตเพื่อที่จะดำเนินการขายได้ทั้งนี้ทำให้เกิดการกีดขวางทางเข้าออกของร้านสะดวกซื้อทำให้ได้รับผลกระทบเป็นอย่างมากเรื่องนี้ได้มีการแจ้งเข้าไปที่สำนักงานเขตและศูนย์กทม.หลายรอบแล้วแต่ไม่มีการดำเนินการใดๆขอความอนุเคราะห์ช่วยเหลือด้วยครับ เพลิงร้านโครงเหล็กรวมถึงร้านข้าวมันไก่ย้ายขอให้ออกโดยทันทีขอความกรุณาและอนุเคราะห์ด้วยครับ
การดำเนินการของเจ้าหน้าที่: กรุงเทพมหานคร โดยสำนักงานเขตลาดกระบัง มอบหมายเจ้าหน้าที่ชุด 251 ว.4 กวดขันตรวจสอบกรณีร้องทุกข์ดังกล่าว และขอรายงานผลการดำเนินการ ดังนี้  1. จากการตรวจสอบและสอบถามข้อมูลจากประชาชนพบว่ามีการตั้งวางจำหน่ายสินค้าบริเวณปากซอยเคหะร่มเกล้า 15 และมีการดำเนินคดีเปรียบเทียบปรับผู้กระทำความผิดฐานจำหน่ายสินค้าในที่สาธารณะ แต่ไม่พบว่ามีการจ่ายเงินให้กับเจ้าหน้าที่แต่อย่างใด จึงได้ประชาสัมพันธ์ไม่ให้ตั้งวางจำหน่ายสินค้าล้ำออกมาในที่สาธารณะ จนเป็นอุปสรรคต่อการสัญจรของประชาชน 2. จะจัดกำลังเจ้าหน้าที่กวดขันตรวจสอบอย่างต่อเนื่องต่อไป
ความเห็นของผู้แจ้ง: พิจารณาจากทางรูปภาพ ยังคงมีร้านค้า(ร้านเดิมๆ)ตั้งอยู่ บริเวณพื้นที่สาธารณะไม่แน่ใจว่าทำไมถึงยังตั้งได้ทั้งที่เป็นบริเวณพื้นที่สาธารณะไม่เข้าใจว่าทำไมเจ้าหน้าที่ไม่สั่งให้ย้ายออกเลยแต่ให้เป็นการขยับแทนทั้งนี้ขอความกรุณาด้วย ไม่ใช่ให้ย้ายตำแหน่งขายแต่ขอให้ เคลียร์ออกจากพื้นที่สาธารณะเลย เพราะพื้นที่สาธารณะก็คือพื้นที่สาธารณะไม่สามารถให้ดำเนินการตั้งขายของได้สาธารณะเช่นกัน  ขอความกรุณาเป็นอย่างสูง อย่าให้มีร้านค้าอยู่บนพื้นที่สาธารณะเลยดีกว่าน่าจะเป็นภาพที่น่ามองมากกว่าการที่ขยับจุด ว่าด้วยตามกฏหมายแล้วพื้นที่สาธารณะหรือทางฟุตบาทจะต้องเป็นพื้นที่ปลอดโปร่งไม่มีการตั้งหรือมีสิ่งกีดขวางอยู่บนพื้นที่สาธารณะ ทั้งนี้ได้มีการสอบถามทางแม่ค้า เค้าแจ้งว่ามีการไปชำระค่าปรับแล้วแต่ก็ยังขายต่อไม่แน่ใจว่าเจ้าหน้าที่กำชับว่ายังไงแต่ยังคงมีการขายปกติ
พื้นที่: แขวงคลองสองต้นนุ่น เขตลาดกระบัง กรุงเทพมหานคร